I.sz. melléklet

**ÜZEMELTETÉSI SZERZŐDÉS**

1. számú módosítása

amely létrejött egyrészről a

**Szombathely Megyei Jogú Város Önkormányzata**

Székhely: 9700 Szombathely, Kossuth L. u. 1-3.

Törzsszám: 733656

Adóig. azonosítószám: 15733658-2-18

Bankszámlaszám: 12094507-00210301-00100008

képviseletében eljár: Dr.Puskás Tivadar polgármester, mint **megbízó** (a továbbiakban: megbízó)

másrészről a

**SZOVA Szombathelyi Vagyonhasznosító és Városgazdálkodási Zrt.**

Székhely: 9700 Szombathely, Welther Károly utca 4.

Nyilvántartó szerv: Szombathelyi Törvényszék Cégbírósága

Cégjegyzékszám: 18-10-100680

Adószám: 13980335-2-18

képviseletében eljár: Dr. Popgyákunik Péter, az Igazgatóság elnöke, mint **megbízott** (a továbbiakban: megbízott)

(a továbbiakban együttesen: szerződő felek)

között, az alulírt napon és helyen, az alábbi feltételekkel:

1. A szerződő felek rögzítik, hogy egymással Szombathelyen, 2006. május 31. napján határozatlan időtartamra üzemeltetési szerződést (a továbbiakban: szerződés) kötöttek a megbízó tulajdonában lévő épületek, lakások és nem lakás bérlemények, valamint ideiglenesen átadott ingatlanok és speciális épületek (MOP, FCSO) üzemeltetése, karbantartása, kezelése tárgyában.
2. A szerződő felek megállapítják, hogy a szerződés teljesítése során a megbízott által kezelt ingatlanportfolió összetétele, valamint a bérleti díjak időközbeni változásából következően nem biztosított a szerződésben rögzített kötelezettségek fedezetének a beszedett bérleti díjakból történő kiegyenlítése.
3. A szerződő felek a szerződésben meghatározott kötelezettségekhez kapcsolódó költségek, valamint a megbízási díj teljeskörű elszámolásának biztosítása érdekében a szerződést a jelen szerződésmódosításban foglaltak szerint módosítják.
4. A megbízottnál 2014. december 31-ig a szerződés teljesítésével kapcsolatban felhalmozódott hiány rendezése érdekében a szerződő felek megállapodnak abban, hogy a megbízó a felhalmozódott hiány összegét, azaz 232.418.000,- forintot a megbízott OTP Bank Nyrt-nél vezetett 11747006-20211226 számú bankszámlájára legkésőbb 2015. december 31. napjáig átutalás útján megfizeti.
5. A szerződés III. Gazdálkodási és pénzügyi feladatok fejezet 2. Pénzügyi és számlázási feladatok alfejezete a következő rendelkezéssel egészül ki:

Amennyiben a bevételek nem nyújtanak fedezetet a megbízó ingatlanainak fenntartásához szükséges – az ingatlankezelési díjat is tartalmazó – költségekre, úgy a hiányzó összeget a megbízó a megbízott éves beszámolójának mellékletét képező kimutatás alapján a tárgyévet követő év május 31. napjáig megbízott OTP-nél vezetett 11747006-20211226 számú számlájára átutalja.

1. A jelen szerződésmódosítást a felek a szerződésmódosítás aláírásának napjától kezdődően kötelesek alkalmazni.
2. Szerződő felek kijelentik, hogy a szerződés jelen módosítással nem érintett rendelkezései változatlan tartalommal hatályban maradnak.

Jelen szerződésmódosítást a szerződő felek elolvasták, azt közösen értelmezték, és saját elhatározásukból, minden befolyástól mentesen, mint ügyleti akaratukkal mindenben megegyezőt, a képviselet szabályainak megtartásával saját kezűleg aláírták.

|  |  |
| --- | --- |
| **Szombathely Megyei Jogú Város Önkormányzata** | **SZOVA Szombathelyi Vagyonhasznosító és Városgazdálkodási Zártkörűen Működő Részvénytársaság** |
| Aláírás:Képviseli: Dr. Puskás TivadarpolgármesterP.H. | Aláírás:Képviseli: Dr. Popgyákunik Péteraz Igazgatóság elnökeP.H. |
| *Megbízó* | *Megbízott* |
| Szombathely, 2015. ………… hó ... napján | Szombathely, 2015. ………... hó …. napján |